title: Bemorlar nazorati - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 130/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikBemorlar nazorati
  Shifoxonadagi jiddiy nazoratga muhtoj bemorlar uchun
  kompyuterlashtirilgan monitorlardan foydalaniladi, chunki
  shifokorlar va hamshiralar doimiy ravishda nazorat qilishga
  qodir emas. Bemorning yurak urish tezligi, harorati, daqiqasiga
  nafas olish tezligi, qondagi kislorod darajasi va qon bosimini
  nazorat qilish uchun unga sensorlar biriktirilishi mumkin.
  Sensorlar maʼlumotlarni kompyuterga yuboradi, u yerda
  maʼlumotlar, masalan, nafas olish yoki yurak urish tezligining
  juda yuqori yoki past ekani tekshiriladi; tekshirish uchun
  keyinroq kiritilishi mumkin. Bunday turdagi tizimdan olingan
  natijalar ekranda grafiklar shaklida aks ettirilishi mumkin; agar
  kutilmagan muammo paydo boʻlsa, hamshira yoki shifokor
  eʼtiborini tortish uchun baland tovushli signal chalinadi.
  Kasalliklar tarixi va tizimlarning xavfsizligi
  Bemorga oid elektron maʼlumotlardan foydalanish, ularni oʻqish
  va ularning xavfsizligi kelib chiqadigan masalalar borasida
  xavotirlanishga asos bor. Mazkur xavotirlarning baʼzilari:
  • Bemor haqidagi maʼlumotlarni oʻzgartirish yoki tizimlarni
  yoʻq qilishga olib boruvchi xakerlar hujumlari
  • Salomatlik haqidagi maʼlumotlardan tizimlarning
  vakolatli foydalanuvchilari tomonidan oʻzga maqsadlarda
  foydalanilishi
  • Maʼlumotlarni kelajakda xavfsiz saqlash borasidagi uzoq
  muddatli maʼlumotlar boshqaruviga doir xavotirlar
  • Shaxsiy salomatlik masalalariga bemorning ruxsatisiz
  politsiya, sugʻurtalovchilar, ijtimoiy xizmat xodimlari,
  boshqa davlat muassasalari yoki korporativ
  muassasalarning aralashish ehtimoli
  Tibbiy yordam uchun 3D printerlar
  3D printerlar haqida 1.05-boʻlimda oʻqiysiz, biroq allaqachon
  aksariyat eshitish apparatlari 3D printer yordamida yasalishini,
  olimlar esa qanday qilib qon tomirlari, teri va hatto embrional
  ildiz hujayralarini ham printerdan chiqarish nazariyasini ishlab
  chiqqanini bilarmidingiz?
  Tibbiyotda 3D printerlar tish yasash va eshitish apparatlari
  (yuqorida tilga olinganidek) kabi protezlash sohasida eng
  koʻp ishlatilmoqda. Bularning barchasini plastikdan yoki
  elastik materiallardan yasash mumkin. Ular muayyan bemor
  uchun yasalishi kerak, shu sababli har biri individual ravishda
  tayyorlanadi, ommaviy emas.
  Tana qismlari yoki protezlar, tibbiy apparatlar hamda inson
  toʻqimalari 3D printerlarni qoʻllash mumkin boʻlgan tibbiyot
  toifalaridir.
  Toʻqima va aʼzolar, individual protezlar, implantatlar, anatomik
  modellar va boshqalarni yaratish kabi sohalarda tibbiy
  3D ishlanmalaridan foydalanish tezkorlik bilan kengayib
  bormoqda. Tibbiy asbob va uskunalar uchun 3D printer
  ishlanmalari dan foydalanishning afzalliklari quyidagilarni oʻz
  ichiga oladi: tibbiy dori vositalari va uskunalarni moslashtirish
  hamda shaxsiylashtirish; xarajatlar samaradorligi;
  unumdorlikning oshishi; dizayn va ishlab chiqarish
  demokratizatsiyasi; va hamkorlikning rivojlanishi.
  3D printerlar urushda oyoq-qoʻllaridan judo bo’lganlarga va
  urush davom etayotgan yerlarga yetkazilgan.
  Purkagichli printerlardan farqli oʻlaroq, 3D printerlarda z
  oʻq deb ataluvchi qoʻshimcha oʻq bor. Ularda z oʻqi boʻylab
  bosib chiqarishga erishish uchun platformani yuqoriga va
  pastga harakatlantiruvchi lift deb nomlangan mexanizm bor.
  Shuningdek, purkagichli printerlardan farqli ravishda, uning
  kartriji siyoh bilan emas, modda bilan toʻldiriladi. Agar kartrij
  plastik bilan toʻldirilsa, printer berilgan koʻrsatmalar asosida
  plastik jihoz yasab beradi; agar kartrij hujayra bilan toʻldirilsa,
  u bir toʻda hujayra chiqarib beradi. Xuddi purkagichli printerda
  turli ranglar bilan toʻldirilgan kartrij ishlatilgani kabi, 3D printer
  kartrijini ham har xil turdagi materiallar bilan toʻldirish mumkin.
  Masalan, agar chizish CAD dasturi yordamida bajarilsa va
  kartrij toʻgʻri modda bilan toʻldirilsa, protez kaftlar, qoʻllar,
  oyoqlar va shu kabi boshqa narsalarni yasash mumkin boʻladi.
  |
  | |